До 8 .07.20 г. трябва да подам док. за пенсия. На 12 06. си счупих глезен и д-ра на училището ми неправомерно пусна предизвестие от 11.06 Връчи ми го на 19 .06 -аз не го подписах ,но тя накара 2 свидетели да го подпишат.При неспазен сро ще дължа обещетение по чл.220. С това губя правото да подам док до 8 .07, а трябва да чакам до 20 .07.Заради счупения глезен съм в болничен до 25 .07.Трудовия ми договор е до 19 .07. Не знам как ще бъда освободена от работа като ТД е до 19.07Какви документи трябва да ми даде д-ра и кога.Ще загубя ли плагаемите ми се отпуски от 2019г.-22 дни и от тази година до м. 07.-28 дни и при прекратяване на ТД ще загубя ли обезщетение от 10 заплати при непрекъснат трудов стаж в училище от 42 години.




въпроси относно пенсиониране
============================

 

Съгласно чл. 224, ал. 1 от Кодекса на труда при прекратяване на трудовото правоотношение работникът или служителят има право на парично обезщетение за неизползвания платен годишен отпуск, правото за който не е погасено по давност. В този смисъл имате право на обезщетение и за платения отпуск за миналата година. 


Поздрави,  

адв. Николина Митова  

тел. 0898 303092




Директорът на училището не може да прекрати трудовия Ви договор докато сте в болничен. Доколкото става ясно от описанието обаче /макар че за точен отговор при тази усложнена фактическа обстановка препоръчвам консултация с адвокат, който да прегледа документите Ви/, преди датата на болничния, работодателят Ви е връчил предизвестие за прекратяване на трудовия договор. При прекратяване на договора директорът следва да Ви връчи заповед за прекратяване и да попълни трудовата Ви книжка, както и да Ви заплати обезщетение за неползван платен годишен отпуск, като обезщетението следва да е указано в заповедта за прекратяване.  

съгласно чл. 222, ал. 3 от КТ при прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е работил при същия работодател през последните 10 години от трудовия му стаж – на обезщетение в размер на брутното му трудово възнаграждение за срок от 6 месеца. Обезщетение по тази алинея може да се изплаща само веднъж.  

Не става съвсем ясно от описанието Ви, но разбирам, че преди придобиване на право на пенсия, Ви е отправено предизвестие за прекратяване на договора.  

При цялата тази ситуация съветът ми е да подадете сигнал към Инспекцията по труда. 


Поздрави,  

адв. Николина Митова  

тел. 0898 303092


